cyanic-selkie/wikianc huggingface dataset:
বিজিম হিকায়ে
পটভূমি
ফিলিজ নতুন করে ব্যবসা শুরু করে ভাগ্যক্রমে তার দোকানের পাশে বারিসের মেডিকেল ক্লিনিক। ফিলিজের দোকানের মেরামত কাজের জন্য বারিস বিরক্ত হয়, এই বিষয়ে দুইজনের তর্ক হয়। ফিলিজ জানায় দেয় সে এই এলাকা ত্যাগ করবেনা। তুলের জমজ বাচ্চা মারা যায়। তখন হিকমত জেইনাপ নামের এক গর্ভবতী মেয়ের প্রেমে পড়ে। হিকমত জেইনাপকে বিয়ে করে এবং তার সন্তানকে নিজের পরিচয়ে বড় করার সিদ্ধান্ত নেয়। হিকমত সম্পূর্ণ বিষয়টি গোপন রাখার চেষ্টা করে। কিন্তু চিচেক তাদের বিয়ের কাগজ পত্র খুজে পায় এবং পরিবারের বাকি সদস্যদেরকেও জানায় দেয়। তুলের মনে জেইনাপের জন্য সহানুভূতি জাগে কারণ সে গর্ভবতী। তাই সে জেইনাপকে নিজের কাছে রাখার সিদ্ধান্ত নেয়।
সাভাস জুনিয়রের হার্ট ট্রান্সপ্লান্ট করা হয়, তারপর বারিস ফিজার কাছে গিয়ে সত্য কথা জানায় দেয়। বারিস জানাত সে তার প্রথম স্ত্রী নিহালের কাছে ফিরেছিল কারণ তার ছেলে অসুস্থ চজিল। ফিলিজ আর বারিস পুনরায় এক হয়। ফিকরি মেলেক নামের একজন ধনী নারীকে বিয়ে করে, যে একজন ক্যান্সার রোগী। তার প্রশ্রয়ে কিরাজ আর ফিকো খারাপ হত্ব যায়। কিরাজ আস্তে আস্তে ফিলিজের সাথে খুব বাজে ব্যবহার করে এবং বলে তাদের জীবন থেকে চলে যেতে। মেলেক চিকিৎসার জন্য মায়ের কাছে স্কটল্যান্ড যায় সেখানেই তার মৃত্যু হয়। ফিকরি আর তার বাচ্চাদের  বাড়ি থেকে বের করে দেওয়া হয়। ফিলিজ তাদেরকে নিজেদের বাসায় আবার ফিরিয়ে আনে। কিরাজ নির্মাণধীন ভবনের  ছাদে উঠে বন্ধুদের ক্লাব এ যোগ দেওয়ার জন্য। ক্লান্তি, কিরাজের চিন্তায় ফিলিজের অনেক জ্বর আসে এবং হাসপাতালে ভর্তি করা হয়। বারিস হাসপাতালে ফিলিজকে বিয়ের প্রস্তাব দেয় এবং ফিলিজ রাজী হয়। নিহাল বারিসকে হুমকি দেয় যদি সে ফিরে না আসে, ফিলিজকে আবারো জেলে পাঠাবে। বারিস নিহালের কাছে ফেরেনা বরং মিথ্যা মৃত্যুর নাটক করে এবং ফিলিজকে বিয়ে করে। হিকমত বারিসের সাথে থাকতে চায় না বলে বাড়ি থেকে ভলে যায়। বারিসের বোন, মার্ভি আসে। মার্ভি নিহালের উপর নজর রাখে, বারিসকে নিহালের বিষয় সাহায্য করতে থাকে। হিকমত এক মহিলার সন্তানকে অপহরণ করে  এবং বারিস জানতে পারে হিকমত বাইয়োপোলার রোগী। ডাক্তার জানায় ফিলিজ গর্ভবতী। মার্ভি বারিসকে ধোকা দেয়। নিহাল জানতে পারে বারিস বেঁচে আছে, বারিসকে জেলে পাঠায়। নিহালের মস্তিষ্কে রক্তক্ষরণ হয়, এবং পুরোপুরি সুস্থ হয়ে ছেলেকে নিয়ে বিদেশে চলে যায়।
নেসলিয়ান বারিসের প্রাক্তন প্রেমিকা এবং সহকর্মী। রহমত বারিসকে নেসলিয়ানকে কোলে করে হোটেলের ঘরে নিয়ে যেতে দেখে। রহমত ভাবে বারিস ফিলিজকে ধোকা দিচ্ছে। ফিলিজ বারিসের কাছে ডিভোর্স চায়, বারিসও রাজি হয়। পরে রহমত জানতে পারে এটা সম্পূর্ণ ভুল বুঝাবুঝি ছিল। বারিস নেসলিয়ানকে তার ঘরে নিয়েছিল মূলত সে মাতাল ছিল, বারিস তার ঘরে ঘুমাননি। ফিলিজ বারিসের কাছে ক্ষমা চায়, কিন্তু বারিস ক্ষমা করেনা। ফিলিজ বারিসের হাসপাতালে গিয়ে জানতে পারে তাদের মেয়ে সন্তান হবে। বারিস মেয়ে হওয়ার খুশিতে ফিলিজকে মাফ করে। ফিকরির হার্ট অ্যাটাক হয় এবং ফিকরি মৃত্যুর হাত থেকে ফিরে আসে। ফিকরি দাবি করে হিকমত আর তার নাতনি তাকে মৃত্যুর হাত থেকে বাচিয়েছে। ফিকরি শপথ নেয় একজন ভালো বাবা হওয়ার। হিকমত কে হাসপাতাল থেকে মুক্তি দেয় এবং  হিকমত আবারো এলিবোলদের থাকা শুরু করে। ১ মাস পর, কেমিল আর চিচেক বিয়ে করে করে। তাদের সাথে রহমত আর ডেনিজেরও বিয়ে হয়। ফিলিজ মেয়ে সন্তানের জন্ম দেয়। ফিকরি নাতনি হওয়ার খুশিতে সবার জন্য বাড়ি কেনে। শেষে ফিকরিদের দরজায় একটা বাচ্চা রেখে যাওয়া হয়, বাচ্চাটি ফিকরির সপ্তম সন্তান।
নির্মাণ
২০১৫ সালে এই ধারাবাহিকের পরিকল্পনা নিয়ে প্রথম আলোচনা করা হয়। এবং উতানমাজলার নামকরণ করা হয়।  এটি আমেরিকার টেলিভিশন সিরিজ শেমলেসর অভিযোজন।  মিলিয়েত লেখক সিনা কোলোগ্লু ২০১৭ সালের ১৬ জানুয়ারি একটি নিবন্ধ প্রকাশ করেন। সেখানে তিনি জিজ্ঞাসা করেন  "কে আমাদের ‘বেহায়া’ হতে চলেছে?" প্রযোজকদের পক্ষ থেকে অন্য তুর্কি অভিযোজনের উদাহরণ দিয়ে বলা হয়, "আমেরিকানরা এটা এইভাবে করে, বেশ, আমাদের জন্য এটি কেমন হতে চলেছে?" পরবর্তীতে এই ধারাবাহিকটির শিরোনাম বিজিম হিকিয়ে হিসেবে নিশ্চিত করা হয়। পরিচালক সরদার গোজেলেক্লি এক বিবৃতিতে জানায় এই ধারাবাহিকটি সম্পূর্ণ তুর্কি দর্শকদের মত করে করা হবে। বিজিম হিকিয়ে'র সংলাপ লিখেছেন হাতিচে মেরিয়াক এবং বানু কিরেমিতচি বুজকার্ত।  দ্বিতীয় মৌসুমে গোজেলকলির পরিবর্তে করায় কেরিমগ্লু ধারাবাহিকের পরিচালক হিসেবে যোগ দেন। বানু কিরেমিতচি বুজকার্ত, প্রথম মৌসুমের সংলাপ লেখক, চলে যান, এবং সেরাও শাহিনার প্রধান সংলাপ লেখক হন।
চিত্রধারণ
২০১৭ সালের ২৪ জুলাই ইস্তানবুলে মূল চিত্রধারণ শুরু হয়।
অভিনয়
২০১৭ সালের জানুয়ারিতে, প্রথম অভিনেত্রী হিসেবে হ্যাজাল কেয়াকে নিশ্চিত করা হয়, যে ফিলিজ এলিবোল চরিত্রে অভিনয় করেছেন। ২০১৭ সালের ১৬ জুন, বুরাক ডেনিজকে  সাভাস/বারিস আকতান হিসেবে নিশ্চিত করা হয়।  ২০২৭ সালের ২৪ জুলাই, বাকি সকল অভিনেতাদের নাম ঘোষণা করা হয়; রেহা অজচান পরিবারের বাবা, ফিকরি এলিবোল, মা  সুকরানের অভিনয়ে ইসরা বেজেন বিলগিনের নাম বলা হয়েছিল। ইয়াগিজ চান কোনয়ালি, নিজাত উইগুর, জেইনাপ সেলিমোগ্লু, আল্প আকার এবং ওমর সেভেগি পরিবারের বাকি সন্তান রহমত, হিকমত, কিরাজ, ফিকরাত এবং ইসমাতের চরিত্রের জন্য নিশ্চিত করা হয়।
২১তম পর্বে নিলাই দুরু ইয়েলিজ হিসেবে যোগদান করেন। কেমাল তক্তাস ২৬ তম পর্ব থেকে ওমর হিসেবে অভিনয় করেন। ২০১৮ সালের এপ্রিলে বেরেন গোকয়িলদিজ ২৯ পর্ব থেকে আয়সে হিসেবে যোগদান করার কথা নিশ্চিত করেন।  তার কিছুদিন পর ঘোষণা করা হয় আয়সেন গ্রুদা ইয়েদি বেলা আইসেল হিসেবে ৩২ পর্ব থেকে অভিনয় করবেন।
দ্বিতীয় মৌসুমে, সাহরা সাস, মিরেই আকাই, মুরাত দানাচি, মেলিসা দোঙ্গেল এবং হাজেল আদিয়ামান নানা চরিত্রে অভিনয় শুরু করেন।
সম্প্রচার
২০১৭ সালের ৫ আগষ্ট, এই ধারাবাহিকটির প্রথম টিজার মুক্তি পেয়েছিল এবং ২০১৭ সালের ২২ আগষ্ট দ্বিতীয় টিজার মুক্তি পেয়েছিল। প্রথম পর্ব ২০১৭ সালের ১৪ সেপ্টেম্বর ফক্সে সম্প্রচার করা হয়েছিল। এই সিরিজটির দ্বিতীয় মৌসুম ২০১৮ সালের ১৩ সেপ্টেম্বর প্রিমিয়ার হয়।
আন্তর্জাতিক সম্প্রচার
এই ধারাবাহিকটি ম্যাক্স প্লেয়ার নামক ভারতীয় ওটিটি প্লাটফর্মে হিন্দি শিরোনাম "আমাদের গল্প" হিসেবে প্রচারিত হয়। এই ধারাবাহিকটি ভারতীয় দর্শকরা ১ কোটি বার দেখে।
পাকিস্তানে উর্দু১ চ্যানেলে ہماری کہانی শিরোনামে (তুর্কি শিরোনামের অনুবাদ) বিজিম হিকায়ে সম্প্রচার করা হয়।
অভ্যর্থনা
ওয়া দোগান গোজেলেক্লি প্রথম পর্বের কাজকে প্রশংসা করেছেন। এছাড়াও তিনি হাজেল কেয়ার ফিলিজের অভিনয় সম্পর্কে প্রশংসা করেছেন। তিনি বলেছেন ''ফিলিজের অভিনয় যখন দেখতেছিলাম,  আমি হাজেলকে [উপস্থিতি] ভুলে গেছিলাম এবং গল্পের গভীরে ঢুকে গিয়েছিলাম।"
কেশারপাড় ইউনিয়ন
কেশারপাড় বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
অবস্থান ও সীমানা
সেনবাগ উপজেলার উত্তর-পশ্চিমাংশে কেশারপাড় ইউনিয়নের অবস্থান। এ ইউনিয়নের উত্তর-পশ্চিমে ছাতারপাইয়া ইউনিয়ন, দক্ষিণ-পশ্চিমে সোনাইমুড়ি উপজেলার বারগাঁও ইউনিয়ন ও অম্বরনগর ইউনিয়ন, দক্ষিণে অর্জুনতলা ইউনিয়ন, পূর্বে ডুমুরুয়া ইউনিয়ন এবং উত্তরে কুমিল্লা জেলার নাঙ্গলকোট উপজেলার বটতলী ইউনিয়ন অবস্থিত।
প্রশাসনিক কাঠামো
কেশারপাড় ইউনিয়ন সেনবাগ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। ওয়ার্ডভিত্তিক এ ইউনিয়নের গ্রামসমূহ হল:
যোগাযোগ ব্যবস্থা
কেশারপাড় ইউনিয়নের প্রধান এবং একমাত্র যোগাযোগের পথ হল সড়কপথ। যোগাযোগের প্রধান বাহন সিএনজি চালিত অটোরিকশা। এছাড়া রিকশা, সাইকেলসহ বিভিন্ন প্রকার যানবাহন রয়েছে। দূরের যোগাযোগের মাধ্যম হচ্ছে বাস। এই ইউনিয়নের কানকির হাট বাজার থেকে প্রতিদিন ঢাকা ও চট্টগ্রামের অভিমূখে দূরপাল্লার বাস ছেড়ে যায়।
খাল ও নদী
কেশারপাড় ইউনিয়নে কোন নদী নেই। নোয়াখাল এর একটি প্রশাখা খাল এ ইউনিয়নের মধ্য দিয়ে প্রবাহিত হচ্ছে।
হাট-বাজার
কেশারপাড় ইউনিয়নের প্রধান ৩টি হাট-বাজার
সাংবাদিকতায় একুশে পদক
সাংবাদিকতায় একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি বাংলাদেশের সংবাদপত্র ও সাংবাদিকতার সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়।
সিরাজুল ইসলাম (বীর বিক্রম)
শহীদ সিরাজুল ইসলাম (জন্ম: ১৯৫২ - মৃত্যু: ৮ আগস্ট, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
শহীদ সিরাজুল ইসলামের বাড়ি কিশোরগঞ্জ জেলার  ইটনা উপজেলার এলংজুরি ইউনিয়নের ছিলনী গ্রামে। তার বাবার নাম মকতুল হোসেন এবং মায়ের নাম গফুরন নেছা।
কর্মজীবন
সিরাজুল ইসলাম ১৯৭১ সালে স্নাতক শ্রেণীর ছাত্র ছিলেন। মুক্তিযুদ্ধ শুরু হলে আসামের ইকো ওয়ান সেন্টারে প্রশিক্ষণ নেন। প্রশিক্ষণ শেষে তিনি ৫ নম্বর সেক্টরের বড়ছড়া সাব-সেক্টরের অধীনে যুদ্ধ করেন।
মুক্তিযুদ্ধে ভূমিকা
সুনামগঞ্জ জেলার জামালগঞ্জ উপজেলার একটি গুরুত্বপূর্ণ স্থান সাচনায় মুক্তিযুদ্ধের সময় সেখানে পাকিস্তানি বাহিনীর শক্তিশালী একটি ঘাঁটি ছিল। ১৯৭১ সালের ৮ আগস্ট সারা রাত থেমে থেমে হালকা বৃষ্টি হয়েছে। চারদিকে কাদা আর পানি। নিঃশব্দে একদল মুক্তিযোদ্ধা এগিয়ে চলেছেন। এই দলে আছেন সিরাজুল ইসলাম। তাদের লক্ষ্য পাকিস্তানি সেনাদের একটি ঘাঁটি। পাকিস্তানি সেনারা কীভাবে যেন তাদের উপস্থিতি টের পেয়ে গেল। বাংকার থেকে তারা ব্যাপক গুলি শুরু করল। আকস্মিক এ ঘটনায় মুক্তিযোদ্ধারা কিছুটা হকচকিত। তারাও পাল্টা আক্রমণ শুরু করলেন। মুক্তিযোদ্ধারা চেষ্টা করছেন ক্রলিং করে সামনে এগিয়ে যাওয়ার। কিন্তু প্রবল গুলির কারণে তারা সামনে এগোতে পারছেন না। কিছুটা বেকায়দায় পড়েছেন। হতাহতের সংখ্যা ক্রমেই বাড়ছে। মুক্তিযোদ্ধাদের মধ্যে আর্তনাদ আর চিৎকার। গুলিতে একজন সহযোদ্ধা শহীদ এবং দুজন আহত হয়েছেন। এ অবস্থায় সিরাজুল ইসলাম সহযোদ্ধাদের আর না এগিয়ে ওই অবস্থানে থেকে গুলি চালাতে বললেন। তারপর কয়েকটি গ্রেনেড নিয়ে তিনি একাই ক্রলিং করে এগিয়ে চললেন শত্রুর বাংকার অভিমুখে। শত্রুর চোখ ফাঁকি দিয়ে সফলতার সঙ্গেই তিনি গ্রেনেড চার্জ করলেন। তার সফল গ্রেনেড চার্জে শত্রুর দুটি বাংকার ধ্বংস হয়ে গেল। এ ঘটনায় পাকিস্তানি সেনারা একেবারে হতবুদ্ধি। মুক্তিযোদ্ধারা তাদের আক্রমণ আরও জোরদার করলেন। এরপর পাকিস্তানি সেনারাই কোণঠাসা হয়ে পড়ল। এই সাফল্য ও জয়ে সিরাজুল ইসলাম কিছুটা অভিভূত হয়ে পড়লেন। জয়ের অদম্য নেশায় তিনি পাকিস্তানি সেনাদের তৃতীয় বাংকারে গ্রেনেড চার্জ করতে গেলেন। আর ঠিক তখনই শত্রুর একটি গুলি এসে লাগল তার শরীরে। আহত সিরাজুল ইসলামকে তার সহযোদ্ধারা মুমূর্ষু অবস্থায় উদ্ধার করতে সক্ষম হন। চিকিৎসার জন্য তাকে ভারতে পাঠানো হয়। কিন্তু পথেই তিনি মারা যান। সেদিনের এ যুদ্ধে সিরাজুল ইসলামসহ ছয়জন মুক্তিযোদ্ধা শহীদ এবং কয়েকজন আহত হন। পাকিস্তানি বাহিনীরও ব্যাপক ক্ষয়ক্ষতি হয়।
হীরাবাঈ বরোদাকর
হীরাবাঈ বরোদাকর (১৯০৫ – ১৯৮৯) একজন ভারতীয় সংগীত শিল্পী ছিলেন, যিনি হিন্দুস্তানি শাস্ত্রীয় সংগীত গাইতেন। তিনি ওস্তাদ আব্দুল ওয়াহিদ খান এর নিকট গানের তালিম নিয়েছিলেন।
প্রারম্ভিক জীবন
তিনি জন্মেছিলেন ১৯০৫ সালে। তাঁর পিতার নাম ওস্তাদ আবদুল করিম খান ও মাতার নাম তারাবাঈ মানে। তারাবাঈ মানে ছিলেন দেশীয় রাজ্য বরোদার রাজমাতার ভাইয়ের মেয়ে।
আবদুল করিম খানের কাছে তারাবাঈ মানে গানের তালিম নিতেন। তাঁরা পরষ্পরের প্রেমে পড়েন ও বিয়ে করার সিদ্ধান্ত নেন। কিন্তু, তারাবাঈয়ের পরিবার এ সম্পর্ক মেনে নেয় নি। অতঃপর, তাঁরা রাজ্য ছেড়ে বোম্বে তে চলে আসেন।
এই দম্পতির দুইটি পুত্রসন্তান ও তিনটি কন্যাসন্তান ছিল। তাঁদের প্রত্যেকেই পরবর্তী জীবনে বিখ্যাত হয়েছেন।
হীরাবাঈ তাঁর ভাই সুরেশবাবু মানের কাছে গানের তালিম গ্রহণ করেন। এরপর তিনি ওস্তাদ আব্দুল ওয়াহিদ খানের নিকট গানের তালিম নেন, যিনি তাঁর বাবার সম্পর্কিত ভাই এবং তাঁর চাচা ছিলেন।
কর্মজীবন
১৫ বছর বয়সে, কেসরবাঈ কেরকার এর পৃষ্ঠপোষকতায় তিনি প্রথমবারের মত দর্শকদের সামনে সংগীত পরিবেশন করেন। হীরাবাঈ বরোদাকর খেয়াল, ঠুমরী, মারাঠি নাট্যসংগীত ও ভজনে সুদক্ষ ছিলেন। তিনি কনসার্টে ভারতীয় নারীদের গান গাওয়ার প্রথা চালুর ক্ষেত্রে অগ্রণী পথিক ছিলেন। তিনি দর্শকদের মাঝে ব্যাপক জনপ্রিয় ছিলেন। তাঁর কনসার্টে ব্যাপক জমসমাগম হত। তিনি তাঁর ছোট বোন সরস্বতী রানের সাথে প্রায়ই কনসার্টে একত্রে সংগীত পরিবেশন করতেন।
তিনি গান গাওয়া ছাড়াও কিছু চলচ্চিত্রে অভিনয়ও করেছেন। তন্মধ্যে উল্লেখযোগ্য হল: সুবর্ণ মন্দির, প্রতিভা, জানাবাঈ ও মিউনিসিপ্যালিটি। তিনি নারীদের জন্য 'নূতন সংগীত বিদ্যালয়' প্রতিষ্ঠা করেছিলেন। শিক্ষা প্রতিষ্ঠানটিতে নারীদের গানের তালিম দেওয়া হত। প্রতিষ্ঠানটি কিছু নাটকও মঞ্চস্থ করেছিল।
পুরস্কার ও সম্মাননা
১৯৬৫ সালে তিনি সঙ্গীত নাটক অকাদেমি পুরস্কার লাভ করেন। ১৯৭০ সালে তাঁকে পদ্মভূষণ পুরস্কার প্রদান করে ভারত সরকার। এছাড়াও তিনি বিষ্ণুদাস ভাভে পুরস্কারে ভূষিত হয়েছিলেন।
তিনি ভারতীয় সাংস্কৃতিক দলের হয়ে ১৯৫৩ সালে চীন ও পূর্ব আফ্রিকার দেশগুলো ভ্রমণ করেছেন। ১৯৯২ সাল থেকে মুম্বাইয়ে তাঁর শিষ্য ড. প্রভা আত্রে কর্তৃক 'সুরেশবাবু - হীরাবাঈ স্মৃতি সঙ্গীত সমারোহ' নামে একটি সংগীত উৎসব চালু হয়। সংগীত উৎসবটি ভারতের অন্যতম প্রধান সংগীত উৎসব বলে পরিগণিত হয়।
মৃত্যু
তিনি ১৯৮৯ সালের নভেম্বর মাসের ২০ তারিখে মৃত্যুবরণ করেন।
জক হার্টলি
কর্নেল জন ক্যাবোর্ন হার্টলি, ডিএসও (Jock Hartley; জন্ম: ১৫ নভেম্বর, ১৮৭৪ - মৃত্যু: ৮ মার্চ, ১৯৬৩) লিঙ্কনের লিঙ্কনশায়ার এলাকায় জন্মগ্রহণকারী ইংরেজ আন্তর্জাতিক ক্রিকেটার ও ব্রিটিশ সেনা কর্মকর্তা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৬ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৮৯৫ সাল থেকে ১৯২৬ সাল পর্যন্ত জক হার্টলি’র প্রথম-শ্রেণীর খেলোয়াড়ী জীবন চলমান ছিল। টনব্রিজ স্কুলে অধ্যয়ন শেষে অক্সফোর্ডের ব্রাসনোস কলেজে পড়াশুনো করেন। ১৮৯৩ সালে টনব্রিজ একাদশের পক্ষে খেলেন। ১৮৯৬ সালে অক্সফোর্ড থেকে ব্লুধারী হন এবং পরের বছরও খেলেন। কেমব্রিজের বিপক্ষে প্রথম খেলায় দলের চার উইকেটের ব্যবধানে জয়লাভে গুরুত্বপূর্ণ ভূমিকা রাখেন। ৪৩ রান সংগ্রহের পাশাপাশি ২৩৯ রান খরচায় ১১ উইকেট পান। প্রথম দিনে ১৬১/৮ থাকাকালে তিনি ডব্লিউ. জি. গ্রেস জুনিয়রকে খেলায় দুইবার শূন্য রানের তিক্ত অভিজ্ঞতা লাভের প্রথমটি করেন। ১৮৯৩ সালে ফ্রাঙ্ক মিচেলের নেতৃত্বাধীন দলের সাথে আমেরিকা গমন করেন। ১৮৯৫ থেকে ১৮৯৭ সময়কালে অক্সফোর্ড বিশ্ববিদ্যালয় ও ১৮৯৫ থেকে ১৮৯৮ সময়কালে সাসেক্সের সদস্যরূপে প্রথম-শ্রেণীর ক্রিকেট খেলায় অংশ নিয়েছিলেন। এরপর তিনি মেরিলেবোন ক্রিকেট ক্লাবের (এমসিসি) পক্ষে ১৯২৬ সাল পর্যন্ত প্রথম-শ্রেণীর খেলাগুলোয় প্রতিনিধিত্ব করেন। ১৯২২-২৩ মৌসুমে এমসিসি’র সহঃঅধিনায়কের দায়িত্বপ্রাপ্ত হয়ে নিউজিল্যান্ড গমন করেন। তবে, নিয়মিত অধিনায়ক আর্চি ম্যাকলারেনের আঘাতজনিত অনুপস্থিতিতে অধিকাংশ খেলায় দলকে নেতৃত্ব দিয়েছিলেন।
অক্সফোর্ড বিশ্ববিদ্যালয়ের পক্ষে প্রথম-শ্রেণীর ক্রিকেটে ব্যক্তিগত সেরা বোলিং পরিসংখ্যান গড়েছিলেন। ১৮৯৬ সালে কেমব্রিজ বিশ্ববিদ্যালয়ের বিপক্ষে প্রথম ইনিংসে ৮/৬১ লাভ করেন। এছাড়াও, দ্বিতীয় ইনিংসে ৩/৭৮ বোলিং পরিসংখ্যানসহ অক্সফোর্ডের প্রথম ইনিংসে ৪৩ রান তুলে সর্বোচ্চ রান সংগ্রাহক হন। ১৯২৫ সালে ৫০ বছর বয়সে এমসিসি’র অধিনায়কের দায়িত্ব পালনকালে ওয়েলস দলের বিপক্ষে ব্যক্তিগত সর্বোচ্চ অপরাজিত ৮৪ রান তুলেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জক হার্টলি। উভয় খেলাই তিনি দক্ষিণ আফ্রিকার বিপক্ষে খেলেছিলেন। ১০ মার্চ, ১৯০৬ তারিখে জোহেন্সবার্গে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এরপর, ৩০ মার্চ, ১৯০৬ তারিখে কেপ টাউনে একই দলের বিপক্ষে সর্বশেষ টেস্টে অংশ নেন তিনি।
১৯০৫-০৬ মৌসুমে পি. এফ. ওয়ার্নারের নেতৃত্বে এমসিসি দলের সাথে দক্ষিণ আফ্রিকা গমনার্থে তাকে সদস্য করা হয়। ঐ মৌসুমে ইংল্যান্ড দলের সাথে দক্ষিণ আফ্রিকা গমন করেন। এ সফরে দুইটি টেস্ট খেলায় অংশ নেন। তবে, খুব কমই সফলতার স্বাক্ষর রেখেছিলেন তিনি।
ব্যক্তিগত জীবন
সেনাবাহিনীতে থাকাকালে রয়্যাল ফুসিলিয়ার্সের সাথে যুক্ত ছিলেন। এ পর্যায়ে দ্বিতীয় বোর যুদ্ধ ও প্রথম বিশ্বযুদ্ধে অংশ নেন। দুইবার আহত হন তিনি ও চারবার তাকে অব্যহতি দেয়া হয়। ১৯১৯ সালে নববর্ষের সম্মাননায় ডিএসও উপাধিতে ভূষিত হন। আন্তর্জাতিক ক্রিকেট থেকে উপেক্ষিত হবার পর তিনি মাঝে-মধ্যে সাসেক্সের পক্ষে খেলতেন।
৮ মার্চ, ১৯৬৩ তারিখে ৮৮ বছর বয়সে লিঙ্কনশায়ারের উডহল স্পা এলাকায় জক হার্টলি’র দেহাবসান ঘটে।
সর্বাধিক গ্রাহকবিশিষ্ট ইউটিউব সম্প্রচারকেন্দ্রের তালিকা
থাম্ব|272x272পিক্সেল| ভারতীয় সঙ্গীত ভিডিও সম্প্রচারকেন্দ্র [[টি-সিরিজ ইউটিউবে সর্বাধিক গ্রাহকবিশিষ্ট সম্প্রচারকেন্দ্র। এই সম্প্রচারকেন্দ্রে ২০২০ সালের জুলাই পর্যন্ত ১৪ কোটি ৫০ লক্ষ গ্রাহক রয়েছে। ]] থাম্ব|230x230পিক্সেল|আমেরিকান ইউটিউব ব্যক্তিত্ব এবং ব্যবসায়ী [[মিস্টারবিস্ট হলেন ইউটিউবে সর্বাধিক গ্রাহকবিশিষ্ট স্বতন্ত্র ইউটিউবার এবং ২০২২ সালের নভেম্বর পর্যন্ত ১১২ মিলিয়ন সাবস্ক্রাইবার সহ চতুর্থ সর্বাধিক সাবস্ক্রাইব করা ইউটিউব চ্যানেল। ]] ইন্টারনেটভিত্তিক ভিডিও ভিত্তিমঞ্চ ইউটিউবে একটি সম্প্রচারকেন্দ্রের (চ্যানেলের) গ্রাহক (সাবস্ক্রাইবার) এমন একজন ব্যবহারকারী যিনি সেই সম্প্রচারকেন্দ্রের সাবস্ক্রাইব (অর্থাৎ "গ্রাহক হোন") বোতামটিতে চাপ দিয়ে সম্প্রচারকেন্দ্রটিতে প্রকাশিত নতুন ভিডিওগুলি সম্পর্কে অবহিত হবার সিদ্ধান্ত নেন। প্রতিটি ব্যবহারকারীর গ্রাহক বিজ্ঞপ্তিতে (সাবস্ক্রিপশন ফিডে) তিনি যেসব সম্প্রচারকেন্দ্রের গ্রাহক সেগুলির সম্প্রতি প্রকাশিত ভিডিওগুলি প্রদর্শন করা হয়। ইউটিউবে ব্যবহারকারীদের গ্রাহক হওয়ার সুবিধাটি পছন্দ করার ক্ষমতা ২০০৫ সালের অক্টোবরে প্রবর্তিত হয়েছিল এবং ওয়েবসাইটটি ২০০৫ সালের এপ্রিল থেকে তার "সর্বাধিক গ্রাহকবিশিষ্ট সম্প্রচারকেন্দ্রের তালিকা প্রকাশ করা শুরু করে। তালিকার প্রাথমিক আর্কাইভ ২০০৬ সালের মে মাসের যেখানে তিন হাজারেরও কম গ্রাহক নিয়ে স্মশ প্রথম স্থান দখল করেছিল। সেই থেকে কমপক্ষে দশটি অন্যান্য ইউটিউব সম্প্রচারকেন্দ্র এই প্ল্যাটফর্মের সর্বাধিক গ্রাহক মালিক হয়েছে। এর অন্তর্ভুক্ত জাডসন ল্যাপলি, ব্রুকারস, জেরিয়াট্রিক১৯২৭, লোনলিগার্ল১৫, নিগাহিগা, ফ্রেড, রে (পূর্বনাম RayWilliamJohnson), পিউডিপাই, এবং ইউটিউব (পূর্বে ইউটিউব স্পটলাইট)। ২০২০ সালের মে মাসে সবচেয়ে বেশি গ্রাহকবিশিষ্ট সম্প্রচারকেন্দ্র টি-সিরিজ যা একটি ভারতীয় সংগীত ভিডিও প্রকাশক কোম্পানি দ্বারা পরিচালিত। ১৪ কোটি ৫০ লক্ষ গ্রাহকবিশিষ্ট সম্প্রচারকেন্দ্রটি ২০১৯ সালের এপ্রিল থেকে এই পার্থক্যটি ধরে রেখেছে।
সর্বাধিক গ্রাহকবিশিষ্ট সম্প্রচারকেন্দ্র
নিম্নলিখিত টেবিলটিতে ইউটিউবে সর্বাধিক গ্রাহকবিশিষ্ট ৫০টি সম্প্রচারকেন্দ্র তালিকাভুক্ত করা হয়েছে যার মধ্যে প্রতিটি সম্প্রচারকেন্দ্রের নিকটতম ১০ লক্ষ গুণিতক (মিলিয়ন) গ্রাহকে প্রকাশ করা হয়েছে। । পাশাপাশি সম্প্রচারকেন্দ্রের নেটওয়ার্ক, প্রাথমিক ভাষা এবং ভিডিওর বিষয়শ্রেণীতে রয়েছে। সম্প্রচারকেন্দ্রগুলি গ্রাহক সংখ্যা অনুযায়ী বিন্যস্ত করা হয়েছে এবং যাদের প্রদর্শিত গ্রাহক সংখ্যা অভিন্ন তাদের বর্ণমালা অনুসারে তালিকাভুক্ত করা হয়েছে। স্বয়ংক্রিয়ভাবে উৎপাদিত সম্প্রচারকেন্দ্র যেগুলোর নিজস্ব কোনো ভিডিও নেই (যেমন সংগীত এবং সংবাদ) এবং যেসব সম্প্রচারকেন্দ্রগুলির ভিডিও স্থানান্তরকরণের ফলে কার্যকরভাবে অপ্রচলিত হয়েছে (যেমন জাস্টিনবিবারভিভো এবং রিহানাভিভো) বাদ দেওয়া হয়েছে। তালিকার ৫১টি সম্প্রচারকেন্দ্রের মধ্যে ২৬টির সম্প্রচারকেন্দ্রই প্রাথমিকভাবে ইংরেজিতে ভিডিও তৈরি করে।
"প্রযোজ্য নয়" দ্বারা বোঝায় যে সম্প্রচারকেন্দ্রটি স্ব-মালিকানাধীন এবং কোনও বহু-সম্প্রচারকেন্দ্র ব্যবস্থার সাথে সংযুক্ত নয়।
সর্বাধিক গ্রাহকবিশিষ্ট সম্প্রচারকেন্দ্রগুলির বৃদ্ধির ইতিহাস
নীচের সারণীতে মে ২০০৬ সাল থেকে সর্বাধিক গ্রাহকবিশিষ্ট ইউটিউব সম্প্রচারকেন্দ্র হিসাবে ঊনিশটি সম্প্রচারকেন্দ্র তালিকাভুক্ত করা হয়েছে। কেবলমাত্র কমপক্ষে ২৪ ঘণ্টা স্থায়ী থাকা সম্প্রচারকেন্দ্রগুলি অন্তর্ভুক্ত রয়েছে।{{Legend|#d7ccf3|পূর্ববর্তী রেকর্ড}}{{Legend|#d0f0c0|বর্তমান রেকর্ড}}
সময়রেখা
সর্বাধিক গ্রাহকবিশিষ্ট ইউটিউব সম্প্রচারকেন্দ্রের সময়রেখা (মে ২০০৬ – বর্তমান)
মাইলফলক এবং প্রতিক্রিয়া
স্মোশ যখন তৃতীয়বারের মতো সর্বাধিক গ্রাহকবিশিষ্ট ইউটিউব সম্প্রচারকেন্দ্র হলো তখন রে উইলিয়াম জনসন একটি জুটি ভিডিও করেছিলেন। রায়ান হিগা, শেন ডওসন, ফেলিক্স কেজেলবার্গ, মাইকেল বাকলি, কাসেম ঘড়াইবিহ, ফাইন ব্রাদার্স এবং স্বয়ং জনসন সহ শীর্ষস্থানীয় ইউটিউবাররা সবচেয়ে বেশি গ্রাহকবিশিষ্ট সম্প্রচারকেন্দ্র হিসাবে জনসনকে ছাড়িয়ে যাওয়ার পরেই এই জুটিকে অভিনন্দন জানিয়েছিলেন।
পিউডিপাই বনাম টি-সিরিজ
ইউটিউবে সর্বাধিক গ্রাহকবিশিষ্ট সম্প্রচারকেন্দ্রের শিরোনামের জন্য দুটি ইউটিউব সম্প্রচারকেন্দ্র পিউডিপপাই (ফেলিক্স কেজেলবার্গ দ্বারা পরিচালিত) এবং টি-সিরিজ (একটি ভারতীয় রেকর্ড সংস্থা কর্তৃক পরিচালিত) এর মধ্যে পিউডিপাই বনাম টি-সিরিজ নামে একটি অনলাইন প্রতিযোগিতা হয়েছিল। ২০১৭ সালের শুরুর দিক থেকেই টি-সিরিজ ইউটিউবে সর্বাধিক দর্শিত সম্প্রচারকে্নদ্রে পরিনত হয় এবং পিউডিপাই ২০১৩ সাল থেকে ১৫ নভেম্বর ২০২২ পর্যন্ত সর্বাধিক গ্রাহকবিশিষ্ট স্বতন্ত্র চ্যানেল হিসেবে ছিলো। এদের এই প্রতিদ্বন্দ্বিতা শুরু হয় যখন ২০১৮ সালের শেষের দিকে যখন টি-সিরিজের গ্রাহকসংখ্যা পিউডিপাইয়ের কাছাকাছি চলে আশে।
টীকা
<references group="upper-alpha" />
মেট্রোপলিটন মল
মেট্রোপলিটন মল ইন্দোনেশিয়ার বেকাসিতে একটি শপিং মল এবং বিনোদন কেন্দ্র। এটি ১৯৯৩ সালে খোলা হয়েছিল এবং এর আয়তন । এটি দুটি ভবন নিয়ে গঠিত, মেট্রোপলিটন মল ১ এবং ২। মল ২ খোলা হয়েছিল ২০০৫ সালে।
পাকিস্তানের সংবাদপত্রের তালিকা
নীচে পাকিস্তানের সংবাদপত্রগুলির একটি তালিকা দেওয়া হয়েছে ।
দিগপাইত ইউনিয়ন
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
সিসিএন বিজ্ঞান ও প্রযুক্তি বিশ্ববিদ্যালয়
সিসিএন বিজ্ঞান ও প্রযুক্তি বিশ্ববিদ্যালয় বাংলাদেশের একটি বেসরকারি বিশ্ববিদ্যালয়। এটি কুমিল্লার কোটবাড়িতে অবস্থিত। ২০১৪ সালে বিশ্ববিদ্যালয়টি ইউজিসির অনুমোদন লাভ করে। বর্তমানে চারটি অনুষদের অধীনে বিশ্ববিদ্যালয়টির শিক্ষা কার্যক্রম পরিচালিত হচ্ছে।
জংশন স্টেশন
জংশন স্টেশন দ্বারা সাধারণত সেই রেলওয়ে স্টেশনকে বোঝায় যা একটি জংশন বা তার নিকটে অবস্থিত, যেখান থেকে বিভিন্ন গন্তব্যের রেলপথ পৃথক হয়। সাধারণত আগত রেলপথের সংখ্যা সর্বনিম্ন তিনটি হয়। বাম থেকে ডানদিকে চলমান কোনো প্ল্যাটফর্মের স্টেশন একটি জংশন স্টেশন হিসেবে যোগ্যতা পেতে সাধারণত তাতে অন্তত একদিকে একটি রেলপথ এবং অন্যদিকে দুটি রেলপথ থাকতে হবে।
এটি এমন ধরনের স্টেশনের সাথে বিভ্রান্ত না হওয়া উচিত যেখানে রেলপথ একটিই আছে, কিন্তু একপাশে সিঙ্গেল-ট্র্যাক এবং অন্যদিকে ডাবল-ট্র্যাক। এই ক্ষেত্রে, সেই স্টেশনের মধ্য দিয়ে যাওয়া সমস্ত ট্রেন তাদের পরবর্তী স্টেশন হিসেবে একমাত্র একটি গন্তব্যের দিকেই যেতে পারে।
সাধারনত, জংশন স্টেশনগুলোতে একাধিক প্ল্যাটফর্ম থাকে যেন একই সময়ে একাধিক গন্তব্যের বিভিন্ন ট্রেন স্টেশনে দাঁড়াতে পারে, তবে এটি আবশ্যকীয় নয়।
নামে 'জংশন' শব্দ নিয়ে অনেক স্টেশন রয়েছে, যার মধ্যে রয়েছে নিম্নরূপ:
আনাস্তাসিও সোমোসা দেবাইলে
থাম্ব|সোমোজা পারিবারিক সমাধি আনাস্তাসিও সোমোসা দেবাইলে (Anastasio Somoza Debayle) (৫ ডিসেম্বর ১৯২৫ - ১৭ সেপ্টেম্বর ১৯৮০) নিকারাগুয়ান রাজনীতিবিদ এবং আনুষ্ঠানিকভাবে ৭৩ তম এবং ৭৬ তম (নিকারাগুয়ার রাষ্ট্রপতিদের তালিকা নিকারাগুয়ার রাষ্ট্রপতি) ১ মে, ১৯৬৭ থেকে ১ মে, ১৯৭২ এবং ১ ডিসেম্বর ১৯৭৪ থেকে ১৭ জুলাই, ১৯৭৯ পর্যন্ত। ন্যাশনাল গার্ডের (প্রধান), তিনি ১৯৬৭ থেকে ১৯৭৯ সাল পর্যন্ত দেশটির প্রকৃত শাসক ছিলেন। তিনি সোমোজা পরিবার -এর শেষ সদস্য ছিলেন, রাষ্ট্রপতি হওয়ার শেষ দিন, একটি রাজবংশের অবসান ঘটান ১৯৩৬ সাল থেকে ক্ষমতায় ছিল। এফএসএলএন এর নেতৃত্বে একটি বিদ্রোহে পরাজিত হওয়ার পর, তিনি নিকারাগুয়া থেকে পালিয়ে যান এবং জাতীয় পুনর্গঠনের জুনতা ক্ষমতায় অধিষ্ঠিত হন। প্যারাগুয়ে মধ্যে নির্বাসনে যখন তাকে অবশেষে হত্যা করা হয়েছিল।
ভাঙড় মহাবিদ্যালয়
ভাঙড় মহাবিদ্যালয় হল ভারতের পশ্চিমবঙ্গ রাজ্যের দক্ষিণ ২৪ পরগনা জেলার ভাঙড়ের একটা প্রাক-স্নাতক মহাবিদ্যালয়। এই মহাবিদ্যালয় ১৯৯৭ খ্রিস্টাব্দে প্রতিষ্ঠিত হয়েছে। ভাঙড় মহাবিদ্যালয় কলকাতা বিশ্ববিদ্যালয় দ্বারা অনুমোদিত।
বিভাগসমূহ
ভাঙড় মহাবিদ্যালয়ের বিভাগগুলোতে নিম্নলিখিত বিষয়সমূহে পঠন-পাঠনের ব্যবস্থা আছে:
বিজ্ঞান
বিজ্ঞান বিভাগে গণিতশাস্ত্রে সাম্মানিক এবং গণিতশাস্ত্র, রসায়ন ও পদার্থবিদ্যা এই তিনটে সাধারণ পাঠদান করা হয়:
কলা ও বাণিজ্য
ভাঙড় মহাবিদ্যালয়ের কলা বিভাগে বাংলা, ইংরেজি, ইতিহাস, সংস্কৃত, আরবি, অর্থনীতি, শিক্ষাবিজ্ঞান, দর্শন, ভূবিজ্ঞান বিষয়ে সাম্মানিক পাঠক্রম চালু আছে।
স্বীকৃতি
বিশ্ববিদ্যালয় মঞ্জুরি কমিশন (ইউজিসি) ভাঙড় মহাবিদ্যালয়কে স্বীকৃতি দিয়েছে।
জয়েন্ট এন্ট্রান্স পরীক্ষা (মেইনস)
পরীক্ষার্থীদের সংখ্যা
২০১৪-তে সর্বাধিক পরীক্ষার্থী নাম নথিভুক্ত করেছিল (১.৩৫ মিলিয়ন)।
মেইন রোড
মেইন রোড ছিল ইংল্যান্ডের, ম্যানচেস্টার শহরের মস সাইডে অবস্থিত একটি বড় ফুটবল স্টেডিয়াম। ১৯২৩ সাল থেকে ২০০৩ সাল পর্যন্ত এটি ম্যানচেস্টার সিটির নিজস্ব মাঠ হিসেবে ব্যবহৃত হত।
যখন এটি প্রথম চালু হয়েছিল তখন এটি ছিল ইংল্যান্ডের সর্ববৃহৎ ক্লাব স্টেডিয়াম এবং ওয়েম্বলির পর দ্বিতীয় সর্ববৃহৎ ফুটবল স্টেডিয়াম। ১৯৩৪ সালে মেইল রোডের রেকর্ড দর্শক সংখ্যা ছিল ৮৪,৫৬৯ এবং তখন এফএ কাপের ম্যাচে ম্যানচেস্টার সিটি ও স্টোক সিটি মুখোমুখি হয়েছিল। ৮০ বছরের ইতিহাসে স্টেডিয়ামের নকশায় বেশ কয়েকবার পরিবর্তন আনা হয়েছে। বন্ধের আগে মেইন রোড ৩৫,১৫০ সিটের একটি স্টেডিয়াম ছিল।
২০০৩ সালের ১১ মে মেইন রোডে শেষ খেলা অনুষ্ঠিত হয়। এতে ম্যানচেস্টার সিটি ১-০ গোলে সাউদাম্পটনের কাছে পরাজিত হয়। এতে একমাত্র গোল করেন সুইডীয় ডিফেন্ডার মাইকেল সোয়েনসন। পরের মৌসুমে ম্যানচেস্টার সিটি নবনির্মিত সিটি অব ম্যানচেস্টার স্টেডিয়ামে স্থানান্তরিত হয়। ২০০৪ সালে মেইন রোডকে ধ্বংস করে দেয়া হয়।
বহিঃসংযোগ
53.45113°N, -2.23515°W
২০১৬ দক্ষিণ এশীয় গেমসে কুস্তি
২০১৬ দক্ষিণ এশীয় গেমসে ৬ ফেব্রুয়ারি থেকে ৮ ফেব্রুয়ারি পর্যন্ত, ভারতের গুয়াহাটিতে কুস্তি প্রতিযোগিতা অনুষ্ঠিত হয়। এতে ভারত ১৬ টি স্বর্ণ পদকের মধ্যে ভারত ১৪টি অর্জন করে।
মিত্র (গহ্বর)
মিত্র হ'ল চন্দ্র পৃষ্ঠের উপরে অবস্থিত একটি অভিঘাত খাদ, যা চাঁদের দূরবর্তী পাশে বৃহতাকার গহ্বর মাচের পশ্চিমের বাইরের চক্রবেড়ের (রিম) সাথে যুক্ত। মিত্রের ঠিক পশ্চিমে ব্রেডিখিন এবং দক্ষিণ-দক্ষিণপূর্বে রয়েছে হেনিয় গহ্বর। শিশির কুমার মিত্রের নামানুসারে এই খাদ বা গহ্বরের নামকরণ করা হয়েছে।
এটি একটি বহিরাগত রিমের সাথে ভারীভাবে ক্ষয়প্রাপ্ত গঠন, যা পরবর্তী অভিঘাতগুলি দ্বারা ক্ষতিগ্রস্ত হয়েছে। চক্রবেড়ের (রিম) দক্ষিণ-পূর্ব বরাবর বহি সংযুক্ত উপগ্রহ অভিঘাত খাদ হল মিত্র জে।  চক্রবেড়ের (রিম) প্রান্ত বরাবর বেশ কয়েকটি ছোট ছোট অভিঘাত খাদ রয়েছে এবং মূল রিমটির খুব সামান্যই অক্ষত রয়েছে। মিত্র গহ্বরের অভ্যন্তরে, একটি ছোট গর্ত গহ্বরের তলটির দক্ষিণ-পশ্চিমাঞ্চলীয় অঞ্চল দখল করে এবং একটি ছোট কাপের আকারের গর্ত এই গঠনের উত্তর-পূর্ব প্রান্ত জুড়ে অবস্থান করছে এবং মিত্র গহ্বরের মাঝখানের খুব কাছে অবস্থিত। অবশিষ্ট তলটি কয়েকটি ক্ষুদ্র এবং অতি ক্ষুদ্র অভিঘাত খাদ দ্বারা চিহ্নিত করা হয়।
মিত্রা ডিরিচলেট-জ্যাকসন অববাহিকার মধ্যে অবস্থিত।
উপগ্রহ খাদ
সম্মেলনের মাধ্যমে এই বৈশিষ্ট্যগুলি মিত্রের নিকটবর্তী গহ্বর মধ্যবিন্দুর পাশে অক্ষর রেখে চাঁদের মানচিত্রে চিহ্নিত করা হয়।
আবু নুয়াস
আবু নুয়াস আল হাসান ইবনে হানি আল হাকামি (৭৫৬–৮১৪),<sup id="fn_a_back">a আবু নুয়াস বলে পরিচিত (ابو نواس;, Abū Novās) ধ্রুপদি আরবি কবিতার শ্রেষ্ঠ কবিদের অন্যতম। আরবি ছাড়াও তিনি ফারসি ভাষায়ও রচনা করেছেন। বর্তমান ইরানের অন্তর্গত আহবাজ শহরে তার জন্ম হয়। তার বাবা ও মা যথাক্রমে আরব ও পারসিয়ান বংশোদ্ভূত ছিলেন। সমসাময়িক আরবি কাব্যের সকল ধারার উপর তিনি দক্ষ হয়ে উঠেন। লোককথায়ও আবু নুয়াসের উপস্থিতি রয়েছে। আরব্য রজনীতে বেশ কয়েকবার তার নাম পাওয়া যায়।
ফুলগাজী (দ্ব্যর্থতা নিরসন)
ফুলগাজী শব্দটি দিয়ে বোঝানো হতে পারে:
গ্র্যান্ড গ্যালাক্সি পার্ক
গ্র্যান্ড গ্যালাক্সি পার্ক হল ইন্দোনেশিয়ার বেকাসির একটি খুচরা এবং বিনোদনের স্থান, যেখানে একটি পার্ক, মল, স্কুল এবং আবাসিক ইউনিট রয়েছে।
এহসাস চান্না
এহসাস চান্না (জন্ম: ৫ আগস্ট ১৯৯৯) একজন ভারতীয় অভিনেত্রী, যিনি হিন্দি চলচ্চিত্রে শিশু অভিনেত্রী হিসেবে বাস্তু শাস্ত্র, কাভি আলবিদা না কেহনা, মাই ফ্রেন্ড গণেশ, ফুঁক ইত্যাদিতে অভিনয় করেছিলেন। কৈশোরে তাকে দেবো কে দেব...মহাদেব, ওয়ে জ্যাসি এবং এমটিভি ফানাহ-এর মতো টেলিভিশন অনুষ্ঠানে অধিক সক্রিয় দেখা যায়।
জীবনী
চান্না খুব অল্প বয়সেই তার কর্মজীবন শুরু করেছিলেন। তিনি বাস্তু শাস্ত্র চলচ্চিত্রে অভিষেক করেছিলেন, যেখানে তিনি সুস্মিতা সেনের ছেলে রোহান চরিত্রে অভিনয় করেছিলেন। মাই ফ্রেন্ড গণেশ চলচ্চিত্রে আশু এবং কাভি আলবিদা না কেহনা চলচ্চিত্রে অর্জুনের চরিত্রে অভিনয় করেছিলেন।
টেলিভিশনে তিনি নিখিল সিনহা'র দেবো কে দেব...মহাদেব ধারাবাহিকে হিন্দু দেবতা শিব এবং পার্বতীর কন্যা অশোকসুন্দরী হিসেবে অভিনয় করেছিলেন। তিনি এমটিভি ফানাহ-তে ধারা চরিত্রে অভিনয় করেছিলেন, যেটি এমটিভি ভারতে প্রচারিত হয়েছিল। তিনি ডিজনি চ্যানেলের অনুষ্ঠান ওয়ে জ্যাসি এবং বেস্ট অফ লাক নিকি-এর চতুর্থ মরশুমে কাজ করেছিলেন।
মানসিক আঘাতগ্রস্থ পুনর্বাসন কেন্দ্র বাংলাদেশ
মানসিক আঘাতগ্রস্থ পুনর্বাসন কেন্দ্র বাংলাদেশ (বিআরসিটি   ) একটি বাংলাদেশী বেসরকারি সংস্থা যা মানসিক  আঘাতপ্রাপ্তদের পুনর্বাসনের ক্ষেত্রে কাজ করে। এটি ১৯৯২ সালে প্রতিষ্ঠিত হয়েছিল। বিআরসিটি বিদেশী চিকিৎসা বিশেষজ্ঞদের সহযোগিতায় ১৯৯২ সালের ২৫ ফেব্রুয়ারি    মানসিকভাবে ক্ষতিগ্রস্থদের চিকিৎসা, আইনী সহায়তা এবং পুনর্বাসনের উদ্দেশ্য নিয়ে যাত্রা শুরু করেছিল।
প্রতিষ্ঠাতা
মানবাধিকারকর্মী এবং নবম সংসদ সদস্য (এমপি) '''আকরাম এইচ. চৌধুরী ' বিআরসিটি-র প্রতিষ্ঠাতা সাধারণ সম্পাদক ছিলেন। তিনি ঢাকার বাংলাদেশ ইনস্টিটিউট অব হিউম্যান রাইটস (বিআইএইচআর)'' এর সেক্রেটারি জেনারেল ছিলেন।
কার্যক্রম
বিআরসিটির ক্রিয়াকলাপের দুটি প্রধান ক্ষেত্র রয়েছে - নিরাময়মূলক এবং প্রতিরোধমূলক।। বিশেষজ্ঞদের তত্ত্বাবধানে সমাজে পুনর্বাসনের জন্য এবং শারীরিক ও মানসিক কাঠামোর উন্নতি করতে নির্যাতন থেকে বেঁচে যাওয়া ব্যক্তিদের জন্য বিআরসিটি এককভাবে ঢাকায় একটি অত্যন্ত যুগোপযোগী চিকিৎসা পরিচালনা করছে। মেডিকেয়ার ছাড়াও, ফিজিওথেরাপি এবং সাইকোথেরাপি,  আইনী সহায়তা সহ নির্যাতন থেকে বেঁচে যাওয়াদের শারীরিক পুনর্বাসন এবং আর্থিক পুনর্বাসনের ব্যবস্থা করে সংস্থাটি।
নির্যাতনের বিরুদ্ধে টাস্কফোর্স
স্থানীয় ডাক্তার, আইনজীবী, সাংবাদিক, শিক্ষক এবং সমাজকর্মীদের সমন্বয়ে বিভিন্ন জেলা পর্যায়ে গঠিত প্রতিরোধমূলক অংশে বিআরসিটি একটি নির্যাতনবিরোধী টাস্কফোর্স(টিএফটি) নামে একটি অনন্য কর্মসূচি শুরু করে। যারা নির্যাতনের বিরুদ্ধে সুরক্ষার জন্য উদ্যোগ নেবে । টিএফটি সদস্যরা স্থানীয়ভাবে নির্যাতনের শিকার ব্যক্তিদের চিকিৎসা সহজতর করবেন, নির্যাতন ও মানবাধিকার লঙ্ঘন সম্পর্কে সাধারণ সচেতনতার জন্য সেমিনার, ধর্মীয় প্রার্থনা ও আলোচনা সভার আয়োজন করবেন এবং নির্যাতনের যে কোনও ঘটনা বন্ধ করতে প্রয়োজনীয় উদ্যোগ নেবেন।
চিকিৎসা এবং পুনর্বাসন
নিরাময়মূলক ক্রিয়াকলাপের অধীনে বিআরসিটি আন্তরিকভাবে উপলব্ধ সংস্থানগুলির সাথে প্রায় সমস্ত সমস্যার সমাধান করে। বিআরসিটির চিকিৎসা কেন্দ্র  নির্যাতনের শিকার ব্যক্তিদের চিকিৎসার সাথে সম্পর্কিত এবং সমন্বিত পুনর্বাসন অভিগমন  (আইআরএ) হিসাবে পরিচিত একটি প্রক্রিয়ার মাধ্যমে পরিসেবা সরবরাহ করে। এটি একটি বহু-বিভাগীয় পন্থা, যাতে শারীরিক, মানসিক পাশাপাশি অর্থনৈতিক পুনর্বাসনের ব্যবস্থাও অন্তর্ভুক্ত। শুরু থেকেই বিআরসিটি ঢাকা ভিত্তিক চিকিৎসা কেন্দ্রটি পরিচালনা করছে যা ক্ষতিগ্রস্থদের বহিবিভাগের পরিসেবা প্রদান করে। বিআরসিটি তখনই কোনও ব্যক্তিকে নির্যাতন থেকে বেঁচে যাওয়া হিসাবে বিবেচনা করে যখন কেবল বাংলাদেশের আইন প্রয়োগকারী সংস্থাগুলি এবং সুরক্ষা বাহিনীর সদস্যরা দ্বারা নির্যাতন করা হয়। নির্যাতন থেকে বেঁচে যাওয়া বেশিরভাগ লোকেরা মানসিক, অর্থনৈতিক এবং আইনী সহায়তা পেতে তীব্র শারীরিক জটিলতায় কেন্দ্রটি পরিদর্শন করেন।
শূন্য ব্যথা আন্দোলন
বিআরসিটি ২০০৬ সালের ৩০ মার্চ  আনুষ্ঠানিকভাবে শূন্য  ব্যথা আন্দোলন শুরু করে। মৌলিক ফিজিওথেরাপিউটিক নীতিগুলি এবং জনগণের মধ্যে সচেতনতা রোধ করার জন্য এটি একটি বিপ্লবী সামাজিক আন্দোলন।।শূন্য ব্যথা আন্দোলনের সাথে, আইপিআরআর ( ইনস্টিটিউট অফ ফিজিওথেরাপি রিহ্যাবিলিটেশন অ্যান্ড রিসার্চ ) এর সাথে একত্রে বিআরসিটি ফিজিওথেরাপিকে সাধারণ মানুষের ব্যথা এবং যন্ত্রণা হ্রাস করার মূল সরঞ্জাম হিসাবে ব্যবহার করবে, বিশেষত যারা দৈনিক শারীরিক  শ্রমে জড়িত যেখানে  দীর্ঘস্থায়ী ব্যথা দেখা দেয়।
লাগো পর্বত
লাগো পর্বত ওয়াশিংটন অঙ্গরাজ্যের ওকানোগান কাউন্টিতে, উত্তর ক্যাসকেডের ওকানোগান রেঞ্জে অবস্থিত বিশিষ্ট পর্বতের শীর্ষস্থান। পর্বতটি ক্যাসকেড ক্রেস্টের পূর্ব দিকে, প্যাসায়েটেন মরুভূমিতে, ওকানোগান জাতীয় বন দ্বারা পরিচালিত জমিতে অবস্থিত। নিকটতম উচ্চ চূড়া হল জ্যাক পর্বত, পশ্চিম-দক্ষিণ-পশ্চিমে। । মাউন্ট লাগো ওকানোগান রেঞ্জের সর্বোচ্চ চূড়া, এবং শুধুমাত্র জ্যাক পর্বত {৯,০৭৫ ফুট} প্যাসায়েটেন উপবনের সর্বোচ্চ চূড়া হিসেবে অনুসরণ করে। প্যাসায়েটেন উপবনে চতুর্থ-বিশিষ্ট পর্বত হল লাগো। পর্বত নালা থেকে প্যাসায়েটেন নদী এবং মেথো নদীর উপনদীগুলিতে বৃষ্টিপাতের প্রবাহ থাকে। পর্বতটির নামকরণ করা হয়েছিল লার্জ ওয়ার্নস্টেড (১৮৭৮-১৯৬৯) এর নামে, এক বন পরিষেবা জরিপকারী, যিনি উত্তর ক্যাসকেডগুলিতে মানচিত্র করেছিলেন ও এমন পাহাড়ে প্রথম অসংখ্যবার আরোহণ করেছিলেন। লাগো, আমেরিকানরা যেভাবে তার নাম উচ্চারণ করেছিল তার উপর একটি নাটক। লাগে উচ্চারণ লগ্গি, লাগো নামে একটি ছেলে ছিল।
ভূতত্ত্ব
উত্তর ক্যাসকেড ক্যাসকেড রেঞ্জের সবচেয়ে কদর্য ভূসংস্থানের কিছু বৈশিষ্ট্যযুক্ত মধ্যে যেখানে বন্ধুর শৃঙ্গ, কাঠিন্য সর্পিল পথ, শৈলশিরা এবং গভীর হিমবাহ উপত্যকা রয়েছে। বহু বছর আগে ঘটে যাওয়া ভূতাত্ত্বিক ঘটনাগুলি ক্যাসকেড রেঞ্জের উপর বিচিত্র ভূসংস্থান এবং মারাত্মক উচ্চতা পরিবর্তনের সৃষ্টি করেছিল যা বিভিন্ন জলবায়ু পার্থক্যের দিকে পরিচালিত করে।
ক্যাসকেড পর্বতমালা গঠনের ইতিহাস লক্ষ লক্ষ বছর আগে ইওসিন যুগের শেষের দিকে। উত্তর আমেরিকান প্লেট প্যাসিফিক প্লেটকে অগ্রাহ্য করার সাথে সাথে আগ্নেয়গিরির অগ্নিসংযোগের ক্রিয়া অব্যাহত ছিল। এছাড়াও, টেরেন নামক মহাসাগরীয় এবং মহাদেশীয় লিথোস্ফিয়ারের ছোট ছোট টুকরা প্রায় ৫০ মিলিয়ন বছর আগে উত্তর ক্যাসকেড তৈরি করেছিল।
দুই মিলিয়ন বছর আগে প্লাইস্টোসিন সময়কালে, হিমবাহ অগ্রসর এবং পশ্চাদপসরণ বারবার শিলা ধ্বংসাবশেষ জমা করে ভূদৃশ্যকে আঘাত করেছিল। নদী উপত্যকার "U" আকৃতির প্রস্থচ্ছেদ সাম্প্রতিক হিমবাহের ফল। উত্তোলন এবং হিমবাহের সংমিশ্রণে ত্রুটি হচ্ছে সর্বোচ্চ প্রক্রিয়া যা উত্তর ক্যাসকেড অঞ্চলের লম্বা চূড়া এবং গভীর উপত্যকা তৈরি করেছে।
জলবায়ু
বেশিরভাগ আবহাওয়া ফ্রন্ট প্রশান্ত মহাসাগরে উদ্ভূত হয় এবং ক্যাসকেড পর্বতের দিকে উত্তর -পূর্বকোণে ভ্রমণ করে। যখন ফ্রন্টগুলি উত্তর ক্যাসকেডগুলির দিকে এগিয়ে যায়, তখন তারা ক্যাসকেড রেঞ্জের শৃঙ্গ দ্বারা ঊর্ধ্বমুখী হয়, যার ফলে তারা বৃষ্টি বা তুষারপাতের আকারে তাদের আর্দ্রতা ক্যাসকেড (অরোগ্রাফিক লিফট) এ ফেলে দেয়। ফলস্বরূপ, উত্তর ক্যাসকেডগুলির পশ্চিম দিকটি পূর্ব দিকের তুলনায় বেশি বৃষ্টিপাতের অভিজ্ঞতা লাভ করে, বিশেষ করে শীতকালে তুষারপাতের আকারে। শীতের মাসগুলিতে, আবহাওয়া সাধারণত মেঘলা থাকে, কিন্তু, প্রশান্ত মহাসাগরের উপর উচ্চ চাপ ব্যবস্থার কারণে যা গ্রীষ্মকালে তীব্র হয়, গ্রীষ্মকালে প্রায়ই কম বা কোন মেঘের আবরণ থাকে।
সোনাগাজী (দ্ব্যর্থতা নিরসন)
সোনাগাজী শব্দটি দিয়ে বোঝানো হতে পারে:
নর্মদা কর
নর্মদা কর (১৮৯৩-১৯৮০), একজন ভারতীয় সম্পাদক, লেখক এবং ওডিশা থেকে কলাবিদ্যায় স্নাতক পরীক্ষায় উত্তীর্ণ প্রথম মহিলা ছিলেন।
জীবনের প্রথমার্ধ
নর্মদাদেবী ১৮৯৩ সালের ১২ই অক্টোবর ভারতের কটকে স্বাধীনতা সংগ্রামী, সমাজকর্মী এবং উৎকল সাহিত্যের প্রতিষ্ঠাতা বিশ্বনাথ করের সন্তান রূপে জন্মগ্রহণ করেন। কলকাতা বিশ্ববিদ্যালয় থেকে প্রবেশিকা পরীক্ষায় উত্তীর্ণ হওয়ার পর তিনি ঐতিহাসিক বেথুন কলেজে যোগদান করেন, ১৯১৪ সালে স্নাতক সম্পন্ন করেন এবং ওড়িশার প্রথম মহিলা স্নাতক হন। ১৬ বছর বয়সে তিনি একজন বাঙালি আইনজীবী জিতেন্দ্র বিশ্বাসের সাথে বিবাহবন্ধনে আবদ্ধ হন।
মৃত্যু
১৯৮০ সালের ১৩ই অক্টোবর কর ভারতের কলকাতায় তার বাড়িতে মারা যান।
ক্যালিফোর্নিকেশন (অ্যালবাম)
ক্যালিফোর্নিকেশন বিখ্যাত রক ব্যান্ড রেড হট চিলি পেপার্স-এর একটি অ্যালবাম। এটি ১৯৯৯ সালে মুক্তিলাভ করে।
কবিরহাট (দ্ব্যর্থতা নিরসন)
কবিরহাট শব্দটি দিয়ে বোঝানো হতে পারে:
গ্র্যান্ড তারাকান মল
মলটি হল একটি কেন্দ্রীয় অবস্থানে অবস্থিত, যেখানে ছাত্ররা জমায়েত হয় এবং মাঝে মাঝে বিক্ষোভ হয়
প্রতিমা রজক
প্রতিমা রজক হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় বারোয়ান বিধানসভা কেন্দ্রের বিধায়ক হিসেবে দায়িত্ব পালন করছেন।
রসায়নে নোবেল বিজয়ীদের তালিকা
thumb| [[আলফ্রেড নোবেল এর ১৮৯৫ সালের উইল অনুসারে রসায়নে নোবেল পুরস্কার দেয়া হয়।]]
রসায়নশাস্ত্রের বিভিন্ন শাখায় গুরুত্বপূর্ণ অবদান রাখার জন্য রাজকীয় সুয়েডীয় বিজ্ঞান অ্যাকাডেমি বিজ্ঞানীদেরকে প্রতিবছর রসায়নে নোবেল পুরস্কার (সুয়েডীয় ভাষায় Nobelpriset i kemi) প্রদান করে। ১৮৯৫ সালে  আলফ্রেড নোবেলের উইল অনুসারে যে পাঁচ শাখায় নোবেল পুরস্কার দেয়ার কথা তার মধ্যে রসায়ন অন্যতম। বাকি বিষয়গুলো হচ্ছে পদার্থবিজ্ঞান, সাহিত্য, শান্তি এবং চিকিৎসাবিজ্ঞান। পরবর্তীতে অর্থশাস্ত্রকেও এই তালিকায় সংযুক্ত করা হয়। এই পুরস্কারের ব্যাপারটি দেখাশোনা করে  নোবেল ফাউন্ডেশন ।  রসায়ন নোবেল কমিটির পরামর্শে রাজকীয় সুয়েডীয় বিজ্ঞান অ্যাকাডেমি এই পুরস্কারটি প্রদান করে। প্রতিবছর নোবেলের মৃত্যু তারিখ ১০ ডিসেম্বর সুইডেনের রাজধানী স্টকহোম থেকে রসায়নে নোবেল পুরস্কার প্রদান করা হয়।  ১৯০১ সালে নেদারল্যান্ডসের জ্যাকবস হেনরিকাস ভ্যান্ট হফকে প্রদান করা।
২৫ জনের মত বিজ্ঞানী জৈব রসায়নে অবদান রাখার জন্য নোবেল পুরস্কার অর্জন করেছেন।
রাষ্ট্রীয় নিষেধাজ্ঞার কারণে জার্মানীর রিচার্ড কুন (১৯৩৮) এবং এডলফ বুটেনান্ড (১৯৩৯) নোবেল পুরস্কার গ্রহণ করতে পারেন নাই। পরবর্তীতে তারা পদক এবং সনদ পান কিন্তু কোন টাকা পান নাই। ফ্রেডরিক স্যাঙ্গার ১৯৫৮ ও ১৯৮০ সালে রসায়নে এবং জন বার্ডেন ১৯৫৬ ও ১৯৮০ সালে পদার্থে নোবেল পুরস্কার অর্জন করেন। এই দুই বিজ্ঞানীই একই বিষয়ে দুইবার করে নোবেল পান। অন্যদিকে মেরি ক্যুরি (পদার্থে ১৯০৩, রসায়নে ১৯১১) এবং লিনাস পাউলিং (রসায়ন ১৯৫৪, শান্তি ১৯৬২) দুইবার করে নোবেল পুরস্কার পান।
চারজন নারী রসায়নে নোবেল পুরস্কার বিজয় করেছেন: মারি ক্যুরি, জ্যুলিয়া ক্যুরি (১৯৩৫), ডরোথি হজকিন (১৯৬৪) এবং আডা যোনাথ (২০০৯)।
আটবছর রসায়নে কোন নোবেল পুরস্কারর ঘোষণা করা হয় নাই। রাজকীয় সুয়েডীয় বিজ্ঞান একাডেমি রসায়নে নোবেল পুরস্কার দিয়ে থাকে।
ছবি বিশ্বাস (দ্ব্যর্থতা নিরসন)
ছবি বিশ্বাস একটি নাম এর দ্বারা বুঝানো হতে পারেঃ
আইসিসি বিশ্ব ক্রিকেট লিগ চ্যাম্পিয়নশিপ
আইসিসি বিশ্ব ক্রিকেট লিগ চ্যাম্পিয়নশিপ হল বিশ্ব ক্রিকেট লিগের সর্বোচ্চ ডিভিশন। এটি বিশ্বকাপে যোগ্যতা অর্জনের মাধ্যম হিসেবে কার্যকরী ছিল।
২০০৭ ও ২০১০ সালে এর নাম ছিল আইসিসি বিশ্ব ক্রিকেট লিগ ডিভিশন ১।
মধ্য এশীয় ফুটবল অ্যাসোসিয়েশন
মধ্য এশিয়া ফুটবল এসোসিয়েশন হচ্ছে মধ্য এশিয়ার ফুটবল খেলা দেশসমুহের একটি জোট।   সিএএফএ ২০১৪ সালের জুন মাসে নীতিগতভাবে এশিয়ান ফুটবল কনফেডারেশন দ্বারা অনুমোদিত হয় এবং ২০১৫ সালে জানুয়ারি মাসে এএফসি এশিয়ান কাপ চলাকালিন সময়ে এক্সট্রাঅরডিনারি কংগ্রেসে অনুমোদন লাভ করে। এর ফলে সিএএফএ এএফসির কার্যনিবাহী কমিটির সদস্য হতে পারবে।
ইতিহাস
২০১৪ সালের ১০ মে ছয়টি সদস্য দেশের প্রতিনিধিগন এশিয়ার নতুন ফুটবল জোন তৈরির সম্ভাবনা সম্পর্কে আলোচনার জন্য এএফসির সভাপতি সালমান আল-খলিফা এর সাথে মিলিত হন। প্রতিনিধি দল ইরান ও আফগানিস্তানের পক্ষ থেকে এএফসি সভাপতিকে আমন্ত্রণ জানান। ২০১৪ সালের ৯ জুন সাও পাওলোতে অনুষ্ঠিত এএফসির কংগ্রেসে নতুন জোন তৈরির অনুমোদন দেয়।
জাতীয় পুরুষ দলসমুহ
ফিফা বিশ্ব র‌্যাঙ্কিং অনুসারে-
সর্বশেষ হালনাগাদ ৪ ফেব্রুয়ারি, ২০১৬।
পুরুষ দল সমুহের নেতৃত্বে আছে:
জাতীয় মহিলা দলসমুহ
সর্বশেস হালনাগাদ ১৮ ডিসেম্বর ২০১৫।
মেষ্টা ইউনিয়ন
মেষ্টা ইউনিয়ন বাংলাদেশের ময়মনসিংহ বিভাগের জামালপুর জেলার সদর উপজেলার অন্তর্গত একটি ইউনিয়ন।
শিক্ষা
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- নাজমুল হোক বাবু
রয়্যাল প্লাজা (সুরাবায়া)
রয়্যাল প্লাজা সুরাবায়া, পূর্ব জাভাতে অবস্থিত একটি শপিং সেন্টার। শপিং মলটি ৭ অক্টোবর, ২০০৬ সালে প্রতিষ্ঠিত হয়েছিল। মলটি ৪ তলাবিশিষ্ট। এখানে রয়েছে মাতাহারি ডিপার্টমেন্টাল স্টোর, এইচ হার্ডওয়্যার, হাইপারমার্ট, কেএফসি, পিজা হাট, সিনেমা একুশ। ।
ভারতীয় ২০০০ টাকার নোট
২০১৬ সালে সর্বপ্রথম ভারতে ২০০০ টাকার নোট বাজারে ছাড়া হয়। ভারতীয় রিজার্ভ ব্যাংক ৮ নভেম্বর ২০১৬ তে ১০০০ এবং ৫০০ টাকার নোট বাজার থেকে তুলে নেয় এবং ১০ নভেম্বর ২০১৬ থেকে নতুন ২০০০ টাকার নোট বাজারে ছাড়ে। এটিও আগের মতন গান্ধী সিরিজের নোট। তবে নতুন আকারে এবং নতুন সজ্জায়। বর্তমানে বাজারের সবথেকে বড় নোট হল এই ২০০০ টাকার নোট। ১৯৭৮ সালের জানুয়ারি মাসে রিজার্ভ ব্যাংক বাজার থেকে ১০,০০০ টাকার নোট তুলে নেয়। রিজার্ভ ব্যাংকের আনুষ্ঠানিক ঘোষণার অনেক আগেই অক্টোবর ২০১৬ তে মিডিয়া ঘোষণা করে ২০০০ টাকার নোট মাইসরের ছাপা খানায় ছাপা হচ্ছে। ২০২৩ সালের মে মাসে, ভারতীয় রিজার্ভ ব্যাঙ্ক ২০০০ টাকার নোট প্রত্যাহারের সিদ্ধান্ত ঘোষণা করে। তা সত্ত্বেও, নোটগুলো বিহিত মুদ্রা থাকবে এবং ৩০ সেপ্টেম্বর, ২০২৩ পর্যন্ত ব্যাঙ্ক অ্যাকাউন্টে বিনিময় বা জমা করা যাবে।
আইটিসি রক্সি মাস
আইটিসি রক্সি মাস, পশ্চিম জাকার্তার সিডেং -এর মোবাইল ফোন ব্যবসার জন্য বিখ্যাত একটি মল।
ভারতীয় ২০০০ টাকার নোট
সজ্জা
গান্ধী সিরিজের একটি নোটের দৈর্ঘ্য ১৬৬ মিমি এবং প্রস্থ ৬৬ মিমি। বর্ণ ম্যাজেন্টা। আগের মতনই এতে গান্ধির ছবি, অশোক স্তম্ভ এবং গভর্নরের স্বাক্ষর আছে। শারীরিক প্রতিবন্ধিদের জন্য ব্রাইলে পদ্ধতির একটি সুবিধাও রাখা হয়েছে। পিছনের দিকে মঙ্গলযানের ছবি রাখা হয়েছে, যা ভারতের প্রথম আন্তরগ্রহের মধ্যেকার কোন একটি প্রচেষ্টা। এছাড়াও স্বচ্ছ ভারত প্রচেষ্টার লোগোও রাখা হয়েছে।
নাচোল বিদ্রোহ
নাচোল বিদ্রোহ ছিল তৎকালীন পূর্ববঙ্গ                    (বর্তমান বাংলাদেশ), পাকিস্তানের নাচোল উপজেলায় একটি কৃষক বিদ্রোহ। এটি একই সময়ে ভারতের পশ্চিমবঙ্গে তেভাগা আন্দোলনের অনুরূপ ছিল।
ইতিহাস
নাচোল উপজেলায় জোতদার, জমির মালিকরা কৃষকদের কাছ থেকে তাদের ফসলের ৫০ শতাংশ হিসাবে খাজনা আদায় করতেন। কৃষকরা, যাদের অধিকাংশই ছিল সংখ্যালঘু সাঁওতাল সম্প্রদায়ের সদস্য। ১৯৪৯ সালের ডিসেম্বরে এবং ১৯৫০-এর দশকের প্রথম দিকে উচ্চ খাজনার বিরুদ্ধে বিদ্রোহ করে। তারা কোনো ভূমি অধিকার বা সুরক্ষা ছাড়াই প্রজন্মের পর প্রজন্ম ধরে একই জমি চাষ করে আসছে। বিদ্রোহকে কমিউনিস্ট কর্মীরা উৎসাহিত করেছিল। জোতদারদের বাড়িঘর লুট করা হয়। এ ঘটনায় সরকার জমিদারদের পক্ষে সহিংসতার অভিযোগ আনে।
শেখ সাইফুজ্জামান
শেখ সাইফুজ্জামান হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় বেলডাঙা বিধানসভা কেন্দ্রের বিধায়ক হিসেবে দায়িত্ব পালন করছেন।
কানাইপুর জমিদার বাড়ি
কানাইপুর জমিদার বাড়ি ঢাকা বিভাগের, ফরিদপুর জেলার, ফরিদপুর সদর উপজেলার, কানাইপুর ইউনিয়নের, কুমার নদীর পাড়ে অবস্থিত। এই জমিদার বাড়িটি শিকদার বাড়ি হিসেবে অধিক পরিচিত।
ইতিহাস
৪০০ শত বছর আগে এই জমিদার বাড়িটি প্রতিষ্ঠিত হয়। এই জমিদার বংশের রাণী  ভবতারিণী শিকদার সুশাসক ছিলেন। জমিদার হিসেবে শিকদার বংশের উন্নতি শুরু হয় ভবতারিনী শিকদারের আমল থেকে। বিধবা রানী   ভবতারিণী  তার একমাত্র সন্তান সতীশ চন্দ্র শিকদার এবং অপর এক বিপত্নিক কর্মচারীর সহায্যে তার জমিদারি পরিচালনা করতেন। তবে রাণী  ভবতারিণীর এই একমাত্র পুত্র সুশাসকের চাইতে উদ্ধত, অহংকারী এবং কুটনৈতিক হিসেবে বেশি পরিচিত ছিলেন। পরবর্তীকালে সতীশ চন্দ্র শিকদারের দুই পুত্র সুরেন্দ্র নাথ শিকদার এবং নিরদবরন শিকদারের মধ্যে জমিদারি ভাগাভাগি হয়ে যায় এবং সুরেন্দ্র নাথ বড় সন্তান হিসেবে জমিদারীর সিংহভাগ মালিকানা লাভ করে। সুরেন্দ্র নাথের অকাল মত্যুর পরে তার স্ত্রী রাধা রানী শিকদার জমিদারি পরিচালনা করা শুরু করেন। রাধা রানী শিকদারের মত্যুর পর পুত্ররা কলকাতায় অভিবাসন করেন এবং অর্থনৈতিক ভাঙ্গনের কারণে এক সময়ে এই জমিদারি সরকার বাজেয়াপ্ত করে নেয়।
হাজী শরীয়তুল্লাহ এবং পরবর্তিতে তার পুত্র দুদু মিয়া ১৮১৮ সালে জমিদারদের অন্যায়ের বিরুদ্ধে ফরিদপুরে ফরায়েজি আন্দোলনের নেতৃত্বদান করেছিলন।
বর্তমান অবস্থা
বর্তমানে এই জমিদার বাড়িটি প্রায় ধ্বংসের মুখে। অযত্ন ও অবহেলার কারণে প্রাসাদের দেয়ালগুলোর ভাঙ্গন ধরেছে।
স্পিরো কেসেরা
স্পিরো কেসেরা (Spiro Ksera, Σπύρος Ξέρας, স্পাইরোস জেরাস) একজন গ্রীক বংশোদ্ভূত আলবেনীয় রাজনীতিবিদ। তিনি ২০০৯ থেকে ২০১৩ সাল আলবেনিয়ার শ্রম, সামাজিক বিষয় এবং সমান সুযোগের মন্ত্রী ছিলেন। তিনি প্রথমে গ্রীক সংখ্যালঘুদের ইউনিটি ফর হিউম্যান রাইটস পার্টির সদস্য ছিলেন কিন্তু পরে আলবেনিয়ার ডেমোক্রেটিক পার্টির সদস্য হন।
ভুটান-যুক্তরাষ্ট্র সম্পর্ক
থাম্ব| ২০১৫ সালে মার্কিন পররাষ্ট্রমন্ত্রী [[জন কেরি|জন কেরির সাথে ভুটানের প্রধানমন্ত্রী শেরিং টোবগে ]] ভুটানের হিমালয় রাজ্য এবং মার্কিন যুক্তরাষ্ট্র দ্বিপাক্ষিক সম্পর্ক ভাগ করে নিয়েছে। ভুটান জাতিসংঘে স্থায়ী মিশনের মাধ্যমে যুক্তরাষ্ট্রে প্রতিনিধিত্ব করছে।
উভয় দেশ কূটনৈতিক মিশনগুলি ভাগ করে না নিলেও, দুটি দেশের মধ্যে মূল্যবোধের ভাগাভাগির কারণে দুদেশের সম্পর্ককে বন্ধুত্বপূর্ণ এবং ঘনিষ্ঠ হিসাবে পর্যালোচনা করা হয়। ভারত ও আমেরিকার মধ্যে ক্রমবর্ধমান জোটও মার্কিন-ভুটান দ্বিপাক্ষিক সম্পর্কের উন্নতি করতে সহায়তা করেছে।
ইতিহাস
মার্কিন যুক্তরাষ্ট্র নেপালি বংশোদ্ভূত ১০৭,০০০ জন ভুটান শরণার্থীদের মধ্যে ৬০,০০০ কে পুনর্বাসনের প্রস্তাব দিয়েছে। যারা বর্তমানে দক্ষিণ-পূর্ব নেপালের জাতিসংঘের সাতটি শরণার্থী শিবিরে বসবাস করছে।
সিকিম বিধানসভা নির্বাচন, ১৯৮৫
সিকিমের তৃতীয় বিধানসভার ৩২ জন সদস্য নির্বাচনের জন্য বিধানসভা নির্বাচন ১৯৮৫ সালের মে মাসে অনুষ্ঠিত হয়।
পেনগঙ্গা নদী
পেনগঙ্গা নদী হল ভারতের মহারাষ্ট্র রাজ্যের বুলদানা জেলা, হিঙ্গোলি জেলা, নান্দেড জেলা, ইয়েভাতমল জেলা, চন্দ্রপুর জেলা এবং ওয়াশিম জেলার প্রধান নদী। এটি জেলার দক্ষিণ-পূর্ব সীমানা ধরে আঁকাবাঁকা ঘোরানো পথে প্রবাহিত হয়েছে। এটি খুব গভীর এবং এই নদীতে পাড়ি দেওয়া খুব কঠিন। এটি অজন্তা থেকে উৎপন্ন এবং জেলার অন্য প্রধান নদী ওয়ারধা নদীর একটি প্রধান উপনদী। এটি উমরখেদের কাছে মারাঠওয়াড়া এবং বিদর্ভকে বিভক্ত করেছে।
নদীর গতিপথ
নদীর মোট দৈর্ঘ্য । পেনগঙ্গা নদী মহারাষ্ট্রের ঔরঙ্গাবাদ জেলার অজন্তা পর্বত শ্রেণী থেকে উৎপন্ন। এরপরে এটি বুলদানা জেলা এবং ওয়াশিম জেলার মধ্যে দিয়ে প্রবাহিত হয়েছে। এটি ওয়াসিমের রিসোদ তহশিল দিয়ে প্রবাহিত হয়েছে, সেখানে এটি শেলগাঁও রাজগুরে গ্রামের কাছে উপনদী হিসাবে কাস নদীকে পেয়েছে এবং তারপরে এটি ওয়াসিম এবং হিঙ্গোলি জেলার সীমানা দিয়ে প্রবাহিত হয়েছে। অতঃপর এটি মহারাষ্ট্রের যাবৎমল জেলা, চন্দ্রপুর জেলা এবং নান্দেড় জেলার মধ্যে সীমানা নির্দেশ করে প্রবাহিত হয়েছে। এরপরে এটি মহারাষ্ট্র এবং তেলেঙ্গানার মধ্যে রাজ্য সীমানা ধরে প্রবাহিত হয়েছে। এটি নান্দেদে মহুরের কাছে "পুর নদী"র সাথে মিলিত হয়েছে। যাবৎমল জেলার ওয়ানী শহর এবং চন্দ্রপুর জেলার করপানা তালুকের কোড়সি গ্রামের কাছে দেউরওয়াড়া গ্রামে, ছোট বিদর্ভ নদ পেনগঙ্গা নদীর সাথে মিশেছে। যাবৎমল শহরের ওয়ানী শহরের কাছে জুগাড়ে একটি পুরোন শিব মন্দির রয়েছে। প্রতি বছর নভেম্বর মাসে গুরু পূর্ণিমার সময় নানা জায়গা থেকে ভক্তরা এখানে উপাসনা করতে আসে। পেনগঙ্গা নদী চন্দ্রপুর জেলার চন্দ্রপুর তালুকের ওয়াদা নামক একটি ছোট গ্রামের কাছে ওয়ারধা নদীতে মিলেছে।
ওয়ার্ধা নদী প্রাণহিতা নদীতে পড়েছে, যেটি আবার গোদাবরী নদীতে গিয়ে মিশেছে, যা অবশেষে অন্ধ্রপ্রদেশ রাজ্যের রাজমন্দ্রির ঠিক পূর্ব দিক দিয়ে বঙ্গোপসাগরে গিয়ে পড়েছে।
উপনদী সমূহ
পেনগঙ্গা নদীর উপনদীগুলি হল আদন, কাস, অরুণাবতী, কায়াধু এবং পাস নদী।
সেচ
এই নদী মহারাষ্ট্রের ওয়াসিম এবং যাবৎমল জেলায় সেচের জন্য জল সরবরাহ করে। এই নদীর ওপরে দুটি বাঁধ নির্মিত হচ্ছে, উচ্চ পেনগঙ্গা এবং নিম্ন পেনগঙ্গা। এই বাঁধটি ইসাপুর বাঁধ নামেও পরিচিত। এই বাঁধটির দেখাশোনা করে 'পুসাদ' তালুক। নিকটবর্তী তালুকগুলি হল কালামনুরী, পুসাদ, উমরখেদ এবং হাদগাঁও। এর উপনদী "পুস নদী"তে, পুসাদ শহরের কাছে ১৯৭১ সালে নির্মিত উচ্চ পুস বাঁধ রয়েছে, এবং ১৯৮৩ সালে মহাগাঁওয়ের কাছে নিম্ন পুস বাঁধ নির্মিত হয়।
পেনগঙ্গা নদী বর্ষায় এবং শীতে প্লাবিত হয়। গ্রীষ্মেও এই নদীতে মাঝে মাঝে বন্যা হয়। পেনগঙ্গা নদীর উপর একটি বড় বাঁধ তৈরির প্রস্তাব রয়েছে।
আর্তুর কুকো
আর্তুর কুকো (জন্ম ১৬ এপ্রিল ১৯৬২) একজন আলবেনীয় কূটনীতিক এবং আলবেনিয়ার ন্যাটোতে সাবেক স্থায়ী প্রতিনিধি। কুকো ১৯৯২ থেকে ১৯৯৪ এবং আবার ২০০২ থেকে ২০০৭ বেলজিয়াম ও লুক্সেমবার্গে রাষ্ট্রদূত ছিলেন। তিনি ১৯৯২ থেকে ১৯৯৭ এবং আবার ২০০২ থেকে ২০০৭ সাল ইউরোপীয় ইউনিয়নে রাষ্ট্রদূত ছিলেন।
বরুড়া উপজেলা
থাম্ব|বরুড়া উপজেলা পরিষদ।
বরুড়া উপজেলা বাংলাদেশের কুমিল্লা জেলার অন্তর্গত একটি উপজেলা।
অবস্থান ও আয়তন
বরুড়া উপজেলা কুমিল্লা জেলা সদর থেকে ২৬ কিলোমিটার দক্ষিণ-পশ্চিমে অবস্থিত। এ উপজেলার উত্তরে কুমিল্লা আদর্শ সদর উপজেলা ও চান্দিনা উপজেলা, দক্ষিণে লাকসাম উপজেলা ও চাঁদপুর জেলার শাহরাস্তি উপজেলা, পূর্বে কুমিল্লা সদর দক্ষিণ উপজেলা ও লাকসাম উপজেলা, পশ্চিমে চান্দিনা উপজেলা ও চাঁদপুর জেলার কচুয়া উপজেলা।
প্রশাসনিক এলাকা
বরুড়া উপজেলায় বর্তমানে ১টি পৌরসভা ও ১৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বরুড়া থানার আওতাধীন।
শিক্ষা
শিক্ষা সংক্রান্ত তথ্যাবলী
- বিশ্ববিদ্যালয় কলেজ	০১ টি - ডিগ্রি কলেজ	০৩টি (১টি সরকারি) - উচ্চ মাধ্যমিক কলেজ	০৩টি (১টি মহিলা) - মাধ্যমিক বিদ্যালয়	৪২ টি (১টি সরকারি বালিকা) - কারিগরি কলেজ	০১ টি - নিম্ন মাধ্যমিক বিদ্যালয়	০৩ টি - সরকারি প্রাথমিক বিদ্যালয়	১৪৯ টি - এনজিও পরিচালিত প্রাঃ বিদ্যালয়	৮৪ টি - বেসরকারি মাদ্রাসা	৩০ টি (কামিল-০১টি)। দাখিল-১৮টি। আলিম-০৪টি। ফাজিল -০৭টি। এবতেদায়ী মাদ্রাসা-১০টি। কওমী মাদ্রাসা-৬০টি। মক্তব-৪০০টি
- শিক্ষার হার ৫৬% পুরুষ- ৬৩% মহিলা- ৪৯%
স্বাস্থ্য
স্বাস্থ্য বিভাগ হাসপাতালের সংখ্যা	৭ টি।( বেড-১০১ টি) সরকারী	০১ টি। ( বেড- ৫০ টি) বেসরকারী ০৬ টি। ( বেড- ৭০ টি) ক্লিনিক	০৬ টি( বেসরকারী)। . ডাক্তারের সংখ্যা . এম,বি,বি এস - সাব সেণ্টারসহ ১৫ জন । রেজিষ্টার্ড গ্রাম্য ডাক্তার- ৫ জন। গ্রাম ডাক্তার- ২৬৭ জন। হোমিও প্যাথিক ডাক্তার- ৭৮ জন। কবিরাজ- ৪৫ জন। অন্যান্য( ডিপ্লোমা)- ৮ জন। . স্বাস্থ্য কেন্দ্র . উপজেলা স্বাস্থ্য কেন্দ্র- ১ টি। উপ-স্বাস্থ্য কেন্দ্র- ৫ টি। পরিবার কল্যাণ কেন্দ্র- ১৫ টি। কমিউনিটি ক্লিনিক- ১৯ টি।
অর্থনীতি
কুমিল্লা জেলার মধ্যে স্বাভাবিকভাবেই বরুড়া উপজেলায় হরেক রকমের ব্যবসা বাণিজ্য হয়ে থাকে। উপজেলায় বিশ্বের খেতনামা শিল্পপতিদের জন্মস্হান হওয়াই এখানে শিল্পের প্রভাব রয়েছে।এ উপজেলা সদর সহ বিভিন্ন বাজারে বর্তমানে অনেক বৃহৎ শপিং সেন্টার গড়ে উঠেছে, এ সকল শপিং সেন্টারের মাধ্যমে প্রতিনিয়ত এলাকার মানুষের ব্যবসা-বাণিজ্য প্রসারিত হচ্ছে। এছাড়া উপজেলার বিভিন্ন হাট বাজারের মাধ্যমে জনসাধারণের ব্যবসা-বাণিজ্য প্রসারিত হচ্ছে।  নিম্নে বরুড়া উপজেলার উল্লেখযোগ্য হাট-বাজার এর নাম দেয়া হলঃ
উল্লেখযোগ্য হাট-বাজার একবাড়িয়া বাজার, গনকখুলী বাজার, সরাফতি পদয়ার বাজার, বাতাইছড়ি বাজার, রামমোহন বাজার, খোশবাস বাজার, হরিপুর বাজার, মহেশপুর বাজার, ঝলম বাজার, শশইয়া বাজার, লগ্নসার বাজার, আমড়াতলী বাজার, শিলমুড়ী বাজার, ভাউকসার বাজার, অশ্বদিয়া বাজার, শাকপুর নতুন বাজার, শাকপুর পুরাতন বাজার, ধনিশ্বর বাজার, চিলোনিয়া বাজার, আড্ডা বাজার, পেরপেটি বাজার, সোনাইমুড়ী বাজার, পয়ালগাছা বাজার, কাজীর বাজার, লক্ষীপুর বাজার সুলতানপুর বাজার।
ধীরাজ প্রসন্ন
ধীরাজ দেবশিভাই প্রসন্ন (ધીરજ પરસાણા; জন্ম: ২ ডিসেম্বর, ১৯৪৭) গুজরাতের রাজকোট এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে গুজরাত, রেলওয়েজ ও সৌরাষ্ট্র এবং ইংরেজ কাউন্টি ক্রিকেটে ডারহাম দলের প্রতিনিধিত্ব করেন। দলে তিনি মূলতঃ বামহাতি মিডিয়াম-ফাস্ট কিংবা স্লো লেফট-আর্ম অর্থোডক্স বোলিং করতেন। এছাড়াও, বামহাতে নিচেরসারিতে ব্যাটিং করতেন ধীরাজ প্রসন্ন।
প্রথম-শ্রেণীর ক্রিকেট
১৯৬৫-৬৬ মৌসুম থেকে ১৯৮২-৮৩ মৌসুম পর্যন্ত ধীরাজ প্রসন্নের প্রথম-শ্রেণীর খেলোয়াড়ী জীবন চলমান ছিল। রঞ্জী ট্রফিতে গুজরাত ও সৌরাষ্ট্র দলের পক্ষে খেলেন। বলকে তিনি উভয়দিক দিয়েই সুইং করানোয় দক্ষতার পরিচয় দেন।
এক দশকের অধিক সময় ঘরোয়া ক্রিকেটে দূর্দান্ত খেলেন। ফলশ্রুতিতে, ১৯৭৮-৭৯ মৌসুমে ওয়েস্ট ইন্ডিজের বিপক্ষে খেলার জন্যে তাকে জাতীয় দলে অন্তর্ভুক্ত করা হয়। ২৮.৫৬ গড়ে ২২৮৫ রান ও ২২.০৮ গড়ে ১৯৬ উইকেট পান তিনি।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ধীরাজ প্রসন্ন। সবগুলো টেস্টই ওয়েস্ট ইন্ডিজের বিপক্ষে খেলেছিলেন তিনি। ১২ জানুয়ারি, ১৯৭৯ তারিখে চেন্নাইয়ে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এরপর, ২৪ জানুয়ারি, ১৯৭৯ তারিখে দিল্লিতে একই দলের বিপক্ষে সর্বশেষ টেস্টে অংশ নেন তিনি। সফররত ওয়েস্ট ইন্ডিজ দলের বিপক্ষে অল-রাউন্ডার হিসেবে আবির্ভূত হন।